ตลาดหุ้นเอเชียเขียวสลับแดง หลัง “ดาวโจนส์” พุ่งแรงรับมาตรการเยียวยาโควิด-19
ตลาดหุ้นเอเชียเขียวสลับแดง หลัง "ดาวโจนส์" พุ่งแรงรับมาตรการเยียวยาโควิด-19
ตลาดหุ้นเอเชียเขียวสลับแดง หลัง "ดาวโจนส์" พุ่งแรงรับมาตรการเยียวยาโควิด-19
26 มี.ค. 2563

ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืนนี้ ขานรับข่าวทำเนียบขาวและวุฒิสภาสหรัฐสามารถบรรลุข้อตกลงในการออกมาตรการเยียวยาชาวอเมริกันและภาคธุรกิจที่ได้รับผลกระทบจากไวรัสโควิด-19 ขณะที่นักลงทุนคาดหวังว่ามาตรการดังกล่าวซึ่งมีวงเงินสูงถึง 2 ล้านล้านดอลลาร์จะผ่านความเห็นชอบจากที่ประชุมวุฒิสภาสหรัฐ
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,234.77 จุด ลดลง 311.86 จุด, -1.60%
ดัชนี SSE Composite ตลาดหุ้นจีนเปิดวันนี้ที่ 2,761.90 จุด ลดลง 19.69 จุด, -0.71%
ดัชนี HSI ตลาดหุ้นฮ่องกงเปิดวันนี้ที่ 23,604.83 จุด เพิ่มขึ้น 77.64 จุด, +0.33%
ดัชนี TAIEX ตลาดหุ้นไต้หวันเปิดวันนี้ที่ 9,667.14 จุด เพิ่มขึ้น 22.39 จุด, +0.23%
ดัชนี KOSPI ตลาดหุ้นเกาหลีใต้เปิดวันนี้ที่ 1,699.11 จุด ลดลง 5.65 จุด, -0.33%
ดัชนี FTSE STI ตลาดหุ้นสิงคโปร์เปิดวันนี้ที่ 2,519.30 จุด เพิ่มขึ้น 13.83 จุด, +0.55%
ดัชนี FBMKLCI ตลาดหุ้นมาเลเซียเปิดวันนี้ที่ 1,333.73 จุด เพิ่มขึ้น 9.23 จุด, +0.70%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,128.27 จุด เพิ่มขึ้น 100.51 จุด, +2.00%
โดยทำเนียบขาวและแกนนำพรรคเดโมแครตในวุฒิสภาสามารถบรรลุข้อตกลงในการเยียวยาผู้ที่ได้รับผลกระทบจากไวรัสโควิด-19 โดยมาตรการดังกล่าวซึ่งวงเงินสูงถึง 2 ล้านล้านดอลลาร์นี้ ครอบคลุมถึงการจัดสรรเงินกู้วงเงิน 3.67 แสนล้านดอลลาร์ให้กับธุรกิจขนาดเล็ก และสนับสนุนโครงการที่จะจัดสรรเงินให้แก่กระทวงการคลังในวงเงิน 5 แสนล้านดอลลาร์
ทั้งนี้ภายใต้มาตรการดังกล่าวนี้ ชาวอเมริกันที่เป็นผู้ใหญ่จะได้รับเงินสดโดยตรงคนละ 1,200 ดอลลาร์ ขณะที่เด็กจะได้รับเช็คเงินสดคนละ 500 ดอลลาร์ ส่วนโรงพยาบาลต่างๆ จะได้รับการจัดสรรเงินรวม 1.50 แสนล้านดอลลาร์ และธุรกิจขนาดเล็กจะได้รับเงินช่วยเหลือในวงเงินรวม 3.67 แสนล้านดอลลาร์